Pededze vald

Pededze vald (läti keeles Pededzes pagasts) on vald Lätis Alūksne piirkonnas. Vald asub Venemaa piiri ääres. Enne 2009. aasta haldusreformi kuulus vald Alūksne rajooni.

Vald piirneb sama piirkonna Mārkalne, Liepna ja Jaunalūksne vallaga ning Petseri rajooniga.

Valla pindala on 142 km². 2016. aasta seisuga elas seal 710 inimest. Valla keskus on Pededze küla, vallavanem on Daiga Vītola. 

 Loodus 

Vald asub osalt Ida-Läti madalikul, osalt aga Alūksne kõrgustikul. Selle kõrgeim koht ulatub 162,2 m üle merepinna. Valla suurim jõgi on Pedetsi jõgi, teine tähtsam jõgi on Kudepi jõgi.

 Ajalugu 

Aastal 1935 oli Pededze valla pindala 126,5 km² ja seal oli 3040 elanikku. 1945. aastal moodustati vallas Jaseņeci, Ķurši ja Pededze külanõukogu, aastal 1949 vald likvideeriti. Aastal 1951 liideti Pedeze külanõukoguga likvideeritava Jaseņeci külanõukogu Lenini kolhoosi maad, aastal 1957 aga likvideeritav Ķurši külanõukogu. Aastal 1990 muudeti külanõukogu vallaks. 2009. aastast kuulub vald Alūksne piirkonda.

 Kaitstavad objektid 

Muinsusmälestistest on riikliku kaitse all Fiki muinaskalmed. Regionaalse kaitse all on Stuborova muinaskalmed, Jaseņica muinaskalmed, Klementine muinaskalmed ja Pededze õigeusu kirik. Looduskaitse all on Demšani pärnad, Virguļica metsa pahaga kask, Kūdupe tammed, K. Ulmanise tamm, Tupicene kooli tamm ja Čistigi tamm. Valda jääb ka 745 ha suurune Virguļica metsa hoiuala.

Asustus

Aastal 2011 elas vallas 151 lätlast, 551 venelast, 3 valgevenelast, 11 ukrainlast, 2 poolakat ja 4 leedulast.Ethnic composition of Latvia 2011

Valla külad:

 Küla  Küla tüüp  Elanike arv  Bruņiševa  mazciems  15 (2015) Čistigi  mazciems  45 (2015) Ežupalte  mazciems  15 (2015) Fjuki  mazciems   48 (2015) Golovkina  mazciems  15 (2015) Jaseņeci  mazciems  17 (2015) Kalnapededze  mazciems   24 (2015) Klaškina  mazciems  12 (2015) Klementine  mazciems   1 (2015) Klimentine  mazciems  11 (2015) Kūdupe  mazciems   34 (2015) Ķurši  mazciems   66 (2015) Naumova  mazciems   25 (2015) Orlīši  mazciems   12 (2015) Pededze  ciems  77 (2025) Pļevna  mazciems   32 (2015) Poļakova  mazciems    Ponkuļi  mazciems   3 (2015) Puncene  mazciems   16 (2015) Putrovka  mazciems   2 (2015) Slobodka  mazciems   20 (2015) Snopova  mazciems   26 (2015) Steržinova  mazciems   11 (2015) Stuborova  mazciems   52 (2015) Šeļehova  mazciems   5 (2015) Zabolova  mazciems   34 (2015) Zagorje  mazciems   1 (2015) Zaiceva  mazciems  63 (2015) Zvaneri  mazciems   15 (2015) Tupicene  mazciems   3 (2015)
Ülejäänud valla elanikud elasid külade koosseisu mitte kuuluvates taludes. Varem asus vallas ka Boinica küla.

Viited

 Välislingid 

Kategooria:Läti vallad
Kategooria:Alūksne piirkond